Ma neddem-d inzi d amedya, ad d-nwali amek t-ttaran deg usefru, imi inzi deg usufru aṭas n tulmisin i ten-yesdukklen, d imi aṭas n yinzan i nettaf deg usefru. Asefru yebna s wafiren, afiren-agi keffun s tmeɣrut, sɛan akat… akken ula d inzan, daɣen inzi deg-s ccbaḥa, deg-s tikti talqayant, d aya i t-yeǧǧan yesɛa tawuri deg usefru, irennu-as-id ccbaḥa, xas ad d-yili usefru d atrar s tɣessa-ines neɣ s tikti-ines, inzi yezga yeṭṭef amḍiq-is deg-s.